|  |
| --- |
| **UKMERGĖS RAJONO SAVIVALDYBĖS****TARYBA** |
|  |
| **SPRENDIMAS** |
| **DĖL ukmergės Dukstynos pagrindinės mokyklos turto vertės padidinimo** |
|  |
| 2022 m. sausio d. Nr. |
| Ukmergė  |
|  |

 Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1 dalimi, Ukmergės rajono savivaldybės tarybos 2020 m. rugpjūčio 27 d. sprendimu Nr. 7-199 „Dėl Ukmergės rajono savivaldybės turto valdymo, naudojimo ir disponavimo juo patikėjimo teise tvarkos aprašo patvirtinimo“ patvirtinto aprašo ~~3.1 papunkčiu~~ **3 punktu**, atsižvelgdama į Ukmergės rajono savivaldybės administracijos 2020 m. liepos 14 d. pasirašytą Ukmergės Dukstynos pagrindinės mokyklos sporto salės ir rūbinės patalpų paprastojo remonto darbų sutartį Nr. 20-645 bei 2020 m. spalio 13 d. Nr. 20-950 ir Nr. 20-951 papildomus susitarimus, Ukmergės rajono savivaldybės taryba n u s p r e n d ž i a:

1. Perduoti Ukmergės Dukstynos pagrindinei mokyklai atliktų sporto salės ir rūbinės patalpų paprastojo remonto darbų vertę – 299972,54 Eur (du šimtai devyniasdešimt devyni tūkstančiai devyni šimtai septyniasdešimt du eurai 54 centai).

 2. Pavesti Ukmergės Dukstynos pagrindinės mokyklos direktoriui apskaityti šio sprendimo 1 punkte nurodytą turtą vadovaujantis 12-ojo viešojo sektoriaus apskaitos finansinės atskaitomybės standarto (VSAFAS) nuostatomis.

 3. Įgalioti Ukmergės rajono savivaldybės administracijos direktorių ir Ukmergės Dukstynos pagrindinės mokyklos direktorių pasirašyti šio sprendimo 1 punkte nurodyto turto perdavimo ir priėmimo aktą.

Savivaldybės meras

Projektą parengė:

Turto ir įmonių valdymo skyriaus

vyriausioji specialistė Vaida Marcišauskienė

Sprendimo projektas suderintas ir pasirašytas Ukmergės rajono savivaldybės dokumentų valdymo sistemoje „Kontora“.

Forma patvirtinta Ukmergės rajono savivaldybės

administracijos direktoriaus 2017 m. rugsėjo 27 d.

įsakymu Nr. 13-1536

**UKMERGĖS RAJONO SAVIVALDYBĖS TARYBOS SPRENDIMO PROJEKTO**

**„DĖL ukmergės dukstynos pagrindinės mokyklos turto vertės padidinimo“**

**AIŠKINAMASIS RAŠTAS**

2022 m. sausio 11 d.

Ukmergė

**1. Sprendimo projekto rengimo pagrindas:**

Lietuvos Respublikos vietos savivaldos įstatymo 16 straipsnio 2 dalies 26 punktas numato, kad savivaldybės tarybos išimtinė kompetencija sprendimų dėl disponavimo savivaldybei nuosavybės teise priklausančiu turtu priėmimas, šio turto valdymo, naudojimo ir disponavimo juo tvarkos taisyklių nustatymas, išskyrus atvejus, kai tvarka yra nustatyta įstatymuose ar jų pagrindu priimtuose kituose teisės aktuose.

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1 ir 2 dalys numato, kad Savivaldybėms nuosavybės teise priklausančio turto savininko funkcijas, vadovaudamosi įstatymais, įgyvendina savivaldybių tarybos bei kitos savivaldybių institucijos, savivaldybės įmonės, įstaigos ir organizacijos joms patikėjimo teise perduotą savivaldybių turtą valdo, naudoja ir disponuoja juo pagal įstatymus savivaldybių tarybų sprendimuose nustatyta tvarka.

Ukmergės rajono savivaldybės tarybos 2020 m. rugpjūčio 27 d. sprendimu Nr. 7-199 „Dėl Ukmergės rajono savivaldybės turto valdymo, naudojimo ir disponavimo juo patikėjimo teise tvarkos aprašo patvirtinimo“ patvirtinto aprašo ~~3.1 papunktis~~ **3 punktas** numato, kad sprendimus dėl **turto perdavimo patikėjimo teise** ~~nekilnojamojo Ukmergės rajono savivaldybės turto~~ priima Ukmergės rajono savivaldybės taryba.

Ukmergės rajono savivaldybės administracijos 2020 m. liepos 14 d. pasirašyta Ukmergės Dukstynos pagrindinės mokyklos sporto salės ir rūbinės patalpų paprastojo remonto darbų sutartis Nr. 20-645 bei 2020 m. spalio 13 d. papildomi susitarimai Nr. 20-950 ir Nr. 20-951 su UAB „Dangų centras“.

**2. Sprendimo projekto tikslas ir esmė:**

Atsižvelgiant į Ukmergės rajono savivaldybės administracijos 2020 m. liepos 14 d. pasirašytą Ukmergės Dukstynos pagrindinės mokyklos sporto salės ir rūbinės patalpų paprastojo remonto darbų sutartį Nr. 20-645 ir 2020 m. spalio 13 d. papildomus susitarimus Nr. 20-950, Nr. 20-95 su UAB „Dangų centras“, parengtas sprendimo projektas, kuriame siūloma perduoti Ukmergės Dukstynos pagrindinei mokyklai atliktų sporto salės ir rūbinės patalpų paprastojo remonto darbų vertę – 299972,54 Eur (du šimtai devyniasdešimt devyni tūkstančiai devyni šimtai septyniasdešimt du eurai, 54 centai) bei pavesti Ukmergės Dukstynos pagrindinės mokyklos direktoriui apskaityti šio sprendimo 1 punkte nurodytą turtą vadovaujantis 12-ojo viešojo sektoriaus apskaitos finansinės atskaitomybės standarto (VSAFAS) nuostatomis.

**3. Šiuo metu galiojančios ir teikiamu projektu siūlomos naujos nuostatos (esant galimybei – lyginamasis variantas):** Nėra.

**4. Sprendimui įgyvendinti reikalingos lėšos ir galimi finansavimo šaltiniai:** Sprendimo įgyvendinimui lėšos nereikalingos.

**5. Priėmus sprendimą laukiami rezultatai, galimos pasekmės:**

Neigiamų pasekmių nenumatoma.

**6. Priimtam sprendimui įgyvendinti reikalingi papildomi teisės aktai (priimti, pakeisti, panaikinti):** Nereikalingi.

**7. Lietuvos Respublikos korupcijos prevencijos įstatymo 8 straipsnio 1 dalyje numatytais atvejais – sprendimo projekto antikorupcinis vertinimas:**

Nereikalingas.

**8. Kai sprendimo projektu numatoma reglamentuoti iki tol nereglamentuotus santykius, taip pat kai iš esmės keičiamas teisinis reguliavimas – sprendimo projekto numatomo teisinio reguliavimo poveikio vertinimas:** Nereikalingas.

**9. Sekretoriatas priimtą sprendimą pateikia:** Ukmergės Dukstynos pagrindinei mokyklai, Švietimo, kultūros ir sporto skyriui, Apskaitos skyriui, Turto ir įmonių valdymo skyriui.

**10. Aiškinamojo rašto priedai: -**

Turto ir įmonių valdymo skyriaus

vyriausioji specialistė Vaida Marcišauskienė

\* Jeigu sprendimas turi būti pateikiamas ne dokumentų valdymo sistemos „Kontora“ naudotojams, nurodomas gavėjo elektroninio pašto adresas.